Горад Хучжоу – з правінцыі Чжэцзян. Тут і нарадзіўся кітайскі паэт і літаратуразнаўца Ван Цзянчжао. У кастрычніку 1963 года. Насельніцтва Хучжоу – крыху болей за мільён… Малы горад па кітайскіх мерках. Дзе яму мерацца з Шанхаем і Пекінам, насельніцтва якіх складае 24 і 21 мільёны чалавек адпаведна. А ў Цзянцзіні – болей 14 мільёнаў. Не шмат меней – у Гуанчжоу, ва Ухані… Крыху меней за дзесяць мільёнаў – у Ханчжоу, Дунганю, Шэньяне, Чунцыні… Болей пяці мільёнаў – у Сіані, Нанкіне, Сучжоу. Блізка да гэтага – у Харбіне, Даляне, Цзінані… Так што Хучжоу не ўваходзіцть нават у першую сотню гарадоў Кітая… І тым не меней яго гістарычная памяць не меней цікавая, чым у астатніх вялікіх гарадскіх паселішч Паднябеснай. Побач з Хучжоу – возера Тайху, трэцяе па велічыне з прэснаводных вадаёмаў Кітая. Адсюль – вытокі ракі Сучжаухэ, якая працякае праз цэнтр Шанхая…